ایستانبولون صبیحا گؤکچن اولوسلارآراسی هاوا لیمانیندا ۲۴ دسامبردا خاریجدن گلنلرین ساییسیندا ۲۹ مین ۱۶۲ نفرله تاریخی رکورد قیریلدی.
یئنی نسیل کوروناویروس (کووید-۱۹) سالقینینین تأثیرینی ایتیرمه‌سی ایله اولوسلارآراسی سیاحتلره آرتان طلب یئنی ایل تعطیلی ایله بیرلیک‌ده اوج حده چاتدی.
تعطیلینی تورکیه‌ده و یا ایستانبول اوزرین‌دن فرقلی اؤلکه‌لرده گئچیرمک ایسته‌یه‌نلر، صبیحا گؤکچن اولوسلارآراسی هاوا لیمانین‌دا دیش خط یولچو ساییسین‌دا تاریخی رکورد قیریلماسینی تامین ائتدی.
صبیحا گؤکچن هاوا لیمانی ۲۴ دسامبردا ۲۹ مین ۱۶۲ نفرله ان یوکسک اولوسلارآراسی یولچو ساییسینا چاتدی.
اؤته یاندان، سؤزوگئدن تاریخ‌ده دیش خطلرده گئدن یولچولارین ساییسی ۲۶ مین ۵۸۲ نفر اولدو.
بئله‌جه، ۲۴ دسامبردا دیش خطلرده توپلام ۵۵ مین ۷۴۴ یولچویا خیدمت وئریلدی.
